02000810802960008 


ΡΛ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ, Φύλλου 81 

8 Φεβρουάριου 1996 


ΠΕΡΙΕΧΟΜΕΝΑ ΥΠΟΥΡΓΙΚΕΣ ΑΠΟΦΑΣΕΙΣ 4 ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κύρωση Συλλογικής Σύμβασης Εργασίας πληρώματος 
του ερευνητικού σκάφους «ΠΛΟΗΓΟΣ» της ΔΕΠ - 


ΕΚΥ-ΑΕ . 1 

Σύσταση Ιδιου Νομικού Προσώπου στο Δήμο Ορεστιά- 
δας Ν. Έβρου με το όνομα «Σχολική Επιτροπή 1ου 
Δημοτικού Σχολείου Ορεστιάδας». 2 

Κατάργηση Νομικού Προσώπου με το όνομα «Σχολική 
Επιτροπή των 1 ου και 8ου Δημοτικών Σχολείων του 
Δ. Ορεστιάδας» Ν. Έβρου. 3 


Έγκριση τροποποίησης του Οργανισμού Εσωτερικής 
Υπηρεσίας της Δημοτικής Επιχείρησης Ύδρευσης 
και Αποχέτευσης Ορεστιάδας (Δ.Ε.Υ.Α.Ο.). 4 

Σύσταση Κοινοτικής Επιχείρησης στην κοιν. Καστα- 
νεών Ν. Έβρου με την επωνυμία «Κοινοτική Επιχεί¬ 
ρηση Ανάπτυξης Καστανεών» (Κ.Ε.Π.Α.Κ.). 5 

Μεταβίβαση άδειας ίδρυσης και λειτουργίας της Γενι¬ 
κής Κλινικής «ΕΥΑΓΓΕΛΙΣΜΟΣ» Μιχαήλ Αγγελής 
στο Νομικό Πρόσωπο Μιχαήλ Αγγελής Α.Ε. Ανώ¬ 
νυμη Τουριστική - Ταξιδιωτική Ξενοδοχειακή και Ια¬ 
τρική Εταιρεία στην οδό Αλεξ. Παπαναστασίου 17. 6 

Τροποποίηση της συστατικής πράξης του Ν.Π. «7η 
Σχολική Επιτροπή συστεγαζομένων σχολικών μονά¬ 
δων 7ου Γυμνασίου - 20ου Δημοτικού Σχολείου Δή¬ 


μου Σερρών. 7 

Ψήφιση του Οργανισμού Εσωτερικής Υπηρεσίας του 
Πνευματικού και Πολιτιστικού Κέντρου του Δήμου 
Σιδηροκάστρου Ν. Σερρών. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 7001/2/797-ριζ/1995 
απόφαση Αρχηγού Ελληνικής Αστυνομίας «Καθορι¬ 
σμός τοπικής αρμοδιότητας Υπηρεσιών της Γ ενικής 
Αστυνομικής Διεύθυνσης Θεσσαλονίκης». 9 


Αριθ. 2324,22/1/96 (1) 

Κύρωση Συλλογικής Σύμβασης Εργασίας πληρώματος του 

ερευνητικού σκάφους «ΠΛΟΗΓΟΣ» της ΔΕΠ - ΕΚΥ - 

ΑΕ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «Περί 
Συλλογικών Συμβάσεων εν τη ναυτική εργασία» όπως έχει 
τροποποιηθεί και ισχύει σήμερα. 

2. Το αριθμ. 5370/28.12.95 έγγραφο της Πανελλήνιας 
Ναυτικής Ομοσπονδίας με το οποίο υποβλήθηκε για κύ¬ 
ρωση η από 21.12.95 Συλλογική Σύμβαση Εργασίας του 
πληρώματος του Ερευνητικού σκάφους «ΠΛΟΗΓΟΣ», 
αποφασίζουμε: 

1. Την κύρωση της Συλλογικής Σύμβασης Εργασίας του 
πληρώματος του Ερευνητικού σκάφους «ΠΛΟΗΓΟΣ», 
εκτός από το τελευταίο εδάφιο του άρθρου 4 και το άρθρο 
11 αυτής, το κείμενο της οποίας υπογράφηκε στις 
21.12.95 από τους νόμιμους εκπροσώπους: 

α) Της Εταιρείας Δημόσια Επιχείρηση Πετρελαίου - 
Έρευνα και Εκμετάλλευση υδρογονανθράκων ΑΕ και 

β) Της Πανελλήνιας Ναυτικής Ομοσπονδίας. 

2. Η ισχύς της Συλλογικής Σύμβασης η οποία κυρώνεται 
με την απόφαση αυτή αρχίζει από 1.1.95 και λήγει σύμ¬ 
φωνα με τα οριζόμενα σ’ αυτή. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η παρούσα με το κείμενο της κυρουμένης Συλλογικής 
Σύμβασης να δημοσιευθούν στην Εφημερίδα της Κυβερ- 
νήσεως. 

Πειραιάς, 29 Ιανουαρίου 1996 

Ο ΥΠΟΥΡΓΟΙ 

ΚΟΣΜΑΣ ΣΦΥΡΙΟΥ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
του Πληρώματος του Ερευνητικού Σκάφους «ΠΛΟΗΓΟΣ» 
της ΔΕΠ-ΕΚΥ Α.Ε. 

Στον Πειραιά σήμερα 21.12.95 μεταξύ αφενός της 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ανώνυμης Εταιρείας με την επωνυμία ΔΗΜΟΣΙΑ ΕΠΙΧΕΙ¬ 
ΡΗΣΗ ΠΕΤΡΕΛΑΙΟΥ - ΕΡΕΥΝΑ ΚΑΙ ΕΚΜΕΤΑΛΛΕΥΣΗ 
ΥΔΡΟΓΟΝΑΝΘΡΑΚΩΝ ΑΕ, που εδρεύει στο Μαρούσι, 
Λεωφ. Κηφισίας 199, που εκπροσωπείται νόμιμα από την 
κ. ΤΕΡΕΖΑ ΦΩΚΙΑΝΟΥ, Διευθ. Σύμβουλο και θα ονομά¬ 
ζεται για συντομία «ΠΛΟΙΟΚΤΗΤΗΣ» και αφετέρου της 
ΠΑΝΕΛΛΗΝΙΑΣ ΝΑΥΤΙΚΗΣ ΟΜΟΣΠΟΝΔΙΑΣ, που εδρεύει 
στον Πειραιά και εκπροσωπείται νόμιμα από τον κ. ΙΩ¬ 
ΑΝΝΗ ΧΑΛΑ, Γεν. Γραμματέα και θα ονομάζεται για συ¬ 
ντομία «Π.Ν.Ο.», συμφωνήθηκαν τ' ακόλουθα ως προς τις 
αμοιβές και τους όρους εργασίας του πληρώματος του 
ερευνητικού σκάφους της ΔΕΠ-ΕΚΥ «ΠΛΟΗΓΟΣ». 

ΑΡΘΡΟ 1 

ΜΙΣΘΟΣ ΕΝΕΡΓΕΙΑΣ 

Οι βασικοί μισθοί ενεργείας του πληρώματος του ερευ¬ 
νητικού σκάφους «ΠΛΟΗΓΟΣ», η σύνθεση του οποίου ορί¬ 
ζεται από την υπ' αριθμ. 2311.5/62/90 Απόφαση του 
Υ.Ε.Ν. για την εκτέλεση πλόων στον Ελληνικό θαλάσσιο 
Χώρο, ορίζονται μέχρι 31.12.95 ανά μήνα σε δραχμές ως 
ακολούθως: 

1. Ο Κυβερνών το πλοίο Πλοίαρχος Γ' 216.706 δρχ. 

2. Ο Μηχανικός (ΜΕΚ Γ') 216.706 » 

3. Ο Λιπαντής 166.157 » 

Εάν για οποιοδήποτε λόγο χρησιμοποιείται πλήρωμα 
ανωτέρας της προβλεπομένης από την παραπάνω νόμιμη 
σύνθεση τάξεως, οι βασικοί μισθοί θα είναι ως ακολού¬ 
θως: 

-Πλοίαρχος 397.821 δρχ. 

-Υποπλοίαρχος 250.752 » 

-Ανθυποπλοίαρχος 216.706 » 

- Μηχανικός Α' 395.167 » 

- Μηχανικός Β' 250.752 » 

- Μηχανικός Γ' 216.706 » 

ΑΡΘΡΟ 2 

ΜΙΣΘΟΣ ΑΣΘΕΝΕΙΑΣ 

Ο μισθός ασθενείας είναι σε κάθε περίπτωση ίσος με το 
μισθό ενεργείας, σε περίπτωση δε νοσηλείας εκτός νοσο¬ 
κομείου ή κλινικής στην ξηρά, καταβάλλεται και αντίτιμο 
τροφής, διανυκτέρευσης όπως καθορίζεται στην παρά¬ 
γραφο 3 του επόμενου άρθρου 3 και εφόσον ο ναυτικός 
ευρίσκεται εκτός έδρας. 

ΑΡΘΡΟ 3 

ΑΝΤΙΤΙΜΟ ΤΡΟΦΗΣ - ΔΙΑΝΥΚΤΕΡΕΥΣΗΣ 

1. Το ημερήσιο αντίτιμο ΤΡΟΦΗΣ - ΔΙΑΝΥΚΤΕΡΕΥΣΗΣ 
για κάθε ναυτικά έξω από το πλοίο, ορίζεται Ισο με 5.500 
δρχ. ημερησίως και καταβάλλεται για κάθε διανυκτέρευση 
με την προσκόμιση δελτίου παροχής υπηρεσιών του ξενο¬ 
δοχείου, ανεξάρτητα του ποσού που αναγράφεται σ’ αυτό. 

2. Το ημερήσιο αντίτιμο ΤΡΟΦΗΣ - ΔΙΑΝΥΚΤΕΡΕΥΣΗΣ 
δεν καταβάλλεται όταν το σκάφος εργάζεται μέχρι ακτίνα 
10 ναυτικών μιλίων από την έδρα του, που ορίζεται το Λαύ¬ 
ριο. 

3. Σε περίπτωση διανυκτέρευσης επί του σκάφους, το 
αντίτιμο ΤΡΟΦΗΣ - ΔΙΑΝΥΚΤΕΡΕΥΣΗΣ ορίζεται ίσο προς 
4.500 δρχ. ημερησίως. 


ΑΡΘΡΟ 4 

ΔΩΡΑ ΧΡΙΣΤΟΥΓΕΝΝΩν ΚΑΙ ΠΑΣΧΑ 

Στους ναυτικούς που αφορά η παρούσα σύμβαση, κατα¬ 
βάλλεται ως δώρο ο μισθός ενός (1) μηνάς για τις γιορτές 
των Χριστουγέννων και Νέου Έτους και δεκαπέντε (15) 
ημερών για τις γιορτές του Πάσχα. 

Το ποσό του δώρου υπολογίζεται επί των πράγματι κα- 
ταβαλλομένων παγίων και σταθερών αποδοχών, πλην 
αντιτίμου ΤΡΟΦΗΣ - ΔΙΑΝΥΚΤΕΡΕΥΣΗΣ και ΥΠΕΡΩ¬ 
ΡΙΩΝ. 

Ο χρόνος καταβολής των δώρων και οι προϋποθέσεις 
χορηγήσεώς των ορίζονται κάθε φορά δι’ αποφάσεως του 
Υ.Ε.Ν. 

ΑΡΘΡΟ 5 
ΑΔΕΙΕΣ 

1.0 ναυτικός δικαιούται άδειας Ισης προς τρεις (3) ημέ¬ 
ρες για κάθε μήνα υπηρεσίας του, για δε τις τυχόν ημέρες 
αντίστοιχο κλάσμα. 

2. Η αποζημίωση της άδειας υπολογίζεται επί του μι¬ 
σθού ενεργείας του άρθρου 1 της παρούσης, πλέον του 
ημίσεος αντιτίμου ΤΡΟΦΗΣ - ΔΙΑΝΥΚΤΕΡΕΥΣΗΣ της πα¬ 
ραγράφου 3 του άρθρου 3 της παρούσης. Το ημερομίσθιο 
για την αποζημίωση της άδειας υπολογίζεται στο 1 /22 του 
μηνιαίου βασικού μισθού ενεργείας. 

3. Η άδεια παρέχεται υπάτου πλοιοκτήτου εφόσον κατά 
την κρίση του επιτρέπουν την παροχή της οι ανάγκες του 
πλοίου. 

4. Ο πλοιοκτήτης διατηρεί το δικαίωμα για λόγους σο¬ 
βαρών Υπηρεσιακών Αναγκών, να μη χορηγεί τμήμα της 
παραπάνω αδείας. Στις περιπτώσεις αυτές καταβάλλεται 
στο ναυτικό αποζημίωση αδείας όπως καθορίζεται στην 
παραπάνω παράγραφο 2. 

5. Η άδεια δΰναται να χορηγείται και τμηματικά όχι όμως 
σε τμήματα περισσότερα των δύο. 

ΑΡΘΡΟ 6 

ΩΡΕΣ ΕΡΓΑΣΙΑΣ - ΥΠΕΡΩΡΙΑΚΗ ΑΜΟΙΒΗ 

1. Οι ώρες εργασίας ορίζονται σε σαράντα (40) εβδομα¬ 
διαίος δηλ. οκτώ (8) ώρες ανά 24ωρο από της Δευτέρας 
μέχρι και της Παρασκευής, του Σαββάτου και της Κυρια¬ 
κής θεωρουμένων ως ημερών αργίας. 

(α) Για κάθε εργασία που εκτελείται από το ναυτικό 
πέρα από το παραπάνω οριζόμενο ωράριο, καταβάλλεται 
υπερωριακή αμοιβή η οποία υπολογίζεται στο 1/173 του 
μηνιαίου μισθού όπως αυτός καθορίζεται στο άρθρο 1, 
προσαυξημένο για το πρώτο τετράωρο κατά ποσοστό εί¬ 
κοσι πέντε τοις εκατό (25%) και για το δεύτερο κατά πο¬ 
σοστό εκατό τοις εκατό (100%). 

(β) Η εργασία Σαββάτων, Κυριακών και Αργιών αμείβε¬ 
ται υπερωριακά, δηλ. οι πρώτες τέσσερις (4) ώρες με προ- 
σαύξηση είκοσι πέντε τοις εκατό (25%) και οι επόμενες 
διπλές. 

ΑΡΘΡΟ 7 
ΕΠΙΔΟΜΑ ΑΔΕΙΑΣ 

Στους ναυτικούς που έχουν ένα (1) χρόνο τουλάχιστον 
θαλάσσια υπηρεσία στο πλοίο, χορηγείται επίδομα αδείας 
το οποίο υπολογίζεται επί του βασικού μισθού ενεργείας 
του άρθρου 1 και ισούται με τις αποδοχές δεκαπέντε (15) 

ημερών. Επί υπηρεσίας μικροτέρας του έτους, καταβάλ¬ 
λεται ανάλογο ποσοστό. 

ΑΡΘΡΟ θ 

ΕΞΟΦΛΗΣΗ ΑΠΟΔΟΧΩΝ 

Κατά την εξόφληση των αποδοχών, ο πλοιοκτήτης υπο- 
χρεούται να χορηγεί στο ναυτικό εκκαθάριση του λογαρια¬ 
σμού του. 

ΑΡΘΡΟ 9 

ΗΜΕΡΕΣ ΑΡΓΙΑΣ ΕΝ ΠΑΩ ΚΑΙ ΣΤΟ ΛΙΜΑΝΙ 

Οι κατωτέρω κατονομαζόμενες δεκαέξι (16) θρησκευ¬ 
τικές εορτές, θεωρούνται ως ημέρες αργίας. Ο ναυτικός 
που εργάζεται κατά τις ημέρες αργίας, δικαιούται υπερω- 
ριακής αμοιβής όπως αυτή ορίζεται στην παράγραφο 1 β 
του άρθρου 6 και για όσες ώρες ασχολήθηκε ημερησίως. 

Οι ημέρες αργίας είναι οι εξής: 

1. Η 1 η του Έτους 

2. Η εορτή των θεοφανείων 

3. Η Καθαρά Δευτέρα 

4. Η 25η Μαρτίου 

5. Η Μεγάλη Παρασκευή 

6. Η Δευτέρα του Πάσχα 

7. Η ημέρα του Αγίου Γεωργίου 

8. Η 1η Μαίου 

9. Η ημέρα της Αναλήψεως 

10. Η 15η Αυγούοτου 

11. Η 14η Σεπτεμβρίου 

12. Η 28η Οκτωβρίου 

13. Η ημέρα του Αγίου Νικολάου 

14. Η ημέρα των Χριστουγέννων 

15. Η δεύτερη ημέρα των Χριστουγέννων 

16. Οι αναγνωρισμένες ως ημέρες αργίας τοπικές εορ¬ 
τές στους Ελληνικούς Λιμένες εφόσον ναυλοχεί σε αυ¬ 
τούς το πλοίο. 

ΑΡΘΡΟ 10 

ΕΝΔΙΑΙΤΗΣΗ ΠΛΗΡΩΜΑΤΟΣ 

1.0 πλοιοκτήτης υποχρεούται να εφοδιάσει το πλοίο με 
κλινοσκεπάσματα ανάλογα με τον αριθμό του πληρώμα¬ 
τος για τις ανάγκες αυτού. 

Υποχρεούται επίσης να εξασφαλίσει για όλο το πλή¬ 
ρωμα κλίνες και απαραίτητα είδη κλινοστρωμνής και θέρ¬ 
μανσης. 

2.0 πλοιοκτήτης υποχρεούται να χορηγεί στο πλήρωμα 
μία (1) φορά το χρόνο δύο (2) φόρμες εργασίας, μία (1) 
χειμερινή και μία (1) θερινή, δύο (2) ζευγάρια γάντια, ένα 
ζευγάρι άρβυλα και ένα (1) αδιάβροχο. 

ΑΡΘΡΟ 11 
ΝΑΥΤΟΛΟΓΗΣΗ 

1. Το πλήρωμα του πλοίου που αφορά η παρούσα σύμ¬ 
βαση, καταρτίζεται από τα τακτικά μέλη των συμβαλλομέ- 
νων Ναυτικών Οργανώσεων που ανήκουν στη δύναμη της 
Π.Ν.Ο. και κατ’ απόλυτη εκλογή της ΔΕΠ-ΕΚΥ. 

2. Προκειμένου περί προσώπων που δεν ανήκουν στις 
οργανώσεις αυτές κατόπιν αιτήσεως των ενδιαφερομέ¬ 
νων, υποχρεούται στην εγγραφή αυτών ως μελών τους 
εφόσον έχουν τα προβλεπόμενα προσόντα. 


ΑΡΘΡΟ 12 

ΑΣΦΑΛΙΣΗ ΚΑΤΑ ΤΟΥ ΑΤΥΧΗΜΑΤΟΣ 

1. Το πλήρωμα του πλοίου που αφορά η παρούσα σύμ¬ 
βαση, ασφαλίζεται υποχρεωτικώς μερίμνη και δαπάνη του 
πλοιοκτήτου κατά παντός ατυχήματος που ήθελε λάβει 
χώρα κατά τη διάρκεια της επί του πλοίου υπηρεσίας του ή 
συνεπεία αυτής. 


2. Οι νόμιμες εισφορές και κρατήσεις υπέρ τωνΤαμείων 
Ασφαλίσεως και Προνοίας κ.λπ. που αναλογούν εις τους 
ναυτικούς, βαρύνουν αυτούς και παρακρατούνται από το 
μισθό τους. 

ΑΡΘΡΟ 13 

ΟΙΚΟΓΕΝΕΙΑΚΑ ΕΠΙΔΟΜΑΤΑ 

Ο πλοιοκτήτης της παρούσας σύμβασης, καταβάλλει 
ποσοστό δύο τοις εκατό (2%), σύμφωνα με το άρθρο 25 
του Νόμου 1085/1980, εισπραττόμενο από το ΝΑΤ με 
σκοπό τη χορήγηση οικογενειακών επιδομάτων στους Ελ¬ 
ληνες ναυτικούς. 


Το παραπάνω ποσό μαζί με το ένα τοις εκατό (1 %), πο¬ 
σοστό συμμετοχής του ναυτικού, υπολογίζεται επί των 
υποκειμένων σε εισφορά υπέρ του ΝΑΤ αποδοχών των 
ναυτικών. 

ΑΡΘΡΟ 14 

ΕΠΙΚΟΥΡΙΚΗ ΑΣΦΑΛΙΣΗ 

Λ 

Ο πλοιοκτήτης της παρούσης Συλλογικής Σύμβασης, 
καταβάλλει ποσοστό δύο τοις εκατό (2%), σύμφωνα προς 
το άρθρο 28 του Νόμου 1220/81, εισπραττόμενο από το 
ΝΑΤ με σκοπό την παροχή στους Ελληνες ναυτικούς επι¬ 
κουρικής ασφάλισης. 


Το ανωτέρω ποσοστό μαζί μετά του εκ δύο τοις εκατό 
(2%) ποσοστό συμμετοχής του ναυτικού, υπολογίζεται επί 
των υποκειμένων σε εισφορά υπέρ του ΝΑΤ αποδοχών 
των ναυτικών. 

ΑΡΘΡΟ 15 
ΧΡΟΝΟΣ ΙΣΧΥΟΣ 

1. Η παρούσα Συλλογική Σύμβαση ισχύει αναδρομικά 
από 1η Ιανουαρίου 1995 ως και την 31η Δεκεμβρίου 
1995, η δε ισχύς των όρων της παρατείνεται από 1η Ια¬ 
νουάριου 1996 ως και την 31η Δεκεμβρίου 1996 με την 
εξαίρεση του άρθρου 1, όπου οι βασικοί μισθοί αναπρο¬ 
σαρμόζονται σύμφωνα με το ποσοστό αύξησης που ορίζει 
η ΠΝΟ για το έτος 1996, συντάχθηκε δε σε τρία (3) αντί¬ 
τυπα και έλαβαν τα συμβαλλόμενα μέρη από ένα (1), το δε 
τρίτο υποβάλλεται στο Υπουργείο Εμπορικής Ναυτιλίας 
για κύρωση. 


2. Καταγγελία της παρούσης σύμβασης επιτρέπεται 
από τα συμβαλλόμενα μέρη με έγγραφη δήλωσή τους επι- 

διδομένη τρεις (3) μήνες πριν την παραπάνω λήξη της, 
οπότε θέλει ισχύει αυτή ακόμη επί τρίμηνο από την ημερο¬ 
μηνία της καταγγελίας της. 

ΟΙ ΣΥΜΒΑΛΛΟΜΕΝΟΙ 
ΓΙΑ ΤΗΝ 

ΔΗΜΟΣΙΑ ΕΠΙΧΕΙΡΗΣΗ ΠΕΤΡΕΛΑΙΟΥ 
ΕΡΕΥΝΑ & ΕΚΜΕΤΑΛΛΕΥΣΗ ΥΔΡΟΓ/ΚΩΝ 

Η ΔΙΕΥΘΥΝΩΝ ΣΥΜΒΟΥΛΟΣ 

ΤΕΡΕΖΑ ΦΩΚΙΑΝ ΟΥ 

ΓΙΑ ΤΗΝ 

ΠΑΝΕΛΛΗΝΙΑ ΝΑΥΤΙΚΗ ΟΜΟΣΠΟΝΔΙΑ 

Ο ΓΕΝ. ΓΡΑΜΜΑΤΕΑΣ 

I. ΧΑΛΑΣ 

-Φ- 

Αριθ- 198 (2) 

Σύσταση Ιδιου Νομικού Προσώπου στο Δήμο Ορεσπάδας 

Ν. Έβρου με το όνομα «Σχολική Επιτροπή 1 ου Δημοτι¬ 
κού Σχολείου Ορεστιάδας». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΕΒΡΟΥ 
Έχοντας υπόψη: 

1. Τις διατάξεις του αρ. 203 του Δημοτικού και Κοινοτι¬ 
κού Κώδικα (Π.Δ. 410/95). 

2. Τις διατάξεις του αρ. 5 του Ν. 1894/90 «Για την Ακα¬ 
δημία και άλλες εκπαιδευτικές διατάξεις». 

3. Την αριθ. 220/95 απόφαση του Δημοτικού Συμβου¬ 
λίου Ορεστιάδας του Νομού Έβρου, 

4. Τις διατάξεις του 29Α του Ν. 1558/1985 το οποίο 
προστέθηκε με το αρθ. 27 του Ν. 2081/92. 

5. Τις διατάξεις του αρ. 11 του Ν. 2130/1993 οι οποίες 
αντικατέστησαν την παρ. 2 του αρθρ. 187 του ΔΚΚ (Π.Δ. 
323/89), αποφασίζουμε: 

1. Συστήνουμε ίδιο Νομικό Πρόσωπο με το όνομα «Σχο¬ 
λική Επιτροπή του 1ου Δημοτικού Σχολείου του Δήμου 
Ορεστιάδας» του Ν. Έβρου. 

2. Σκοπός του Νομικού Προσώπου είναι: Η διαχείριση 
των πιστώσεων που διατίθενται για την κάλυψη δαπανών 
λειτουργίας των αντιστοίχων Σχολείων (θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ.) η αμοιβή καθαριστριών, η εκτέλεση 
έργων για την επισκευή και συντήρηση των Σχολείων και 
του κάθε είδους εξοπλισμού τους, η εισήγηση προς τις 
αντίστοιχες Δ/νσεις Πρωτοβάθμιας και Δευτεροβάθμιας 
Εκπαίδευσης για τον εφοδιασμό από τον Οργανισμό Σχο¬ 
λικών Κτιρίων των αντίστοιχων σχολείων με έπιπλα και 
εξοπλιστικά είδη από το Υπουργείο Εθνικής Παιδείας και 
θρησκευμάτων με βιβλία για τις αντίστοιχες Σχολικές Βι¬ 
βλιοθήκες, η διαχείρηση των εσόδων, από την ενδεχό¬ 
μενη εκμετάλλευση των σχολικών κυλικείων καθώς και η 
λήψη κάθε άλλου μέτρου που κρίνεται αναγκαία για τή 
στήριξη της διοικητικής λειτουργίας των σχολικών μονά¬ 
δων. 

3. Τα όνργανα διοίκησης και η θητεία των μελών καθο¬ 
ρίζονται από τις διατάξεις του αρ. του Ν. 2130/1993. 

4. Πάροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομικές 
κληροδοσίες. 


δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Περιουσία: Αυτή συνίσταται στους τίτλους που κατέ¬ 
χουν αυτή τη στιγμή όπως αυτή είναι μεταγραμμένη στο 
Υποθηκολάκειο. 

6. Τό Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον αντιπρόεδρό 
του, 

Από τις διατάξεις της παρούσας.απόφασης δεν προκα- 
λείται δαπάνη σε βάρος του προϋπολογισμού του Νομικού 
Προσώπου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αλεξανδρούπολη, 23 Ιανουάριου 1996 
Ο Περ/κός Δ/ντής 
ΑΠ. ΚΑΡΥΔΑΣ 

-Φ- 

Αριθ. 197 (3) 

Κατάργηση Νομικού Προσώπου με το όνομα «Σχολική Επι¬ 
τροπή των 1ου και 8ου Δημοτικών Σχολείων του Δ. 

Ορεστιάδας» Ν. Έβρου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΕΒΡΟΥ 
Έχοντας υπόψη: 

1. Τις διατάξεις του αρ. 203 του Π.Δ. 410/95 (ΔΚΚ). 

2. Την 219/95 απόφαση του Δ.Σ, Ορεστιάδας, αποφα¬ 
σίζουμε: 

Καταργούμε το Νομικό Πρόσωπο με το όνομα «Σχολική 
Επιτροπή των 1 ου και Βου Δημοτικών Σχολείων του Δήμου 
Ορεστιάδας» του Νομού Έβρου που είχε συσταθεί με την 
ΑΓ 6723/12.6.1991 απόφασή μας. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Νομικού Προσώ¬ 
που. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αλεξανδρούπολη, 23 Ιανουάριου 1996 
Ο Περ/κός Δ/ντής 
ΑΠ. ΚΑΡΥΔΑΣ 

-♦- 

Αριθ. 196 < 4 > 

Έγκριση τροποποίησης του Οργανισμού Εσωτερικής 

Υπηρεσίας της Δημοτικής Επιχείρησης Ύδρευσης και 

Αποχέτευσης Ορεστιάδας (Δ.Ε.Υ.Α.Ο.). 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΕΒΡΟΥ 
Έχοντας υπόψη: 

1. Το 1069/81 Π.Δ. «περί συστάσεως Δημοτικής Επι¬ 
χείρησης Ύδρευσης και Αποχέτευσης Ορεστιάδας». 

2. Τις διατάξεις του άρθρου 7 του Ν. 1069/80 «περί κι¬ 
νήτρων δια την ίδρυσιν επιχειρήσεων υδρεύσεως και απο- 
χετεύσεως». 

3. Τις διατάξεις του Π.Δ. 250/89 «μεταβίβαση αρμοδιο¬ 
τήτων του Υπουργού Εσωτερικών στους Νομάρχες». 

4. Τις διατάξεις του άρθρου 6 παρ. 14 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

5. Τον ισχύοντα οργανισμό εσωτερικής υπηρεσίας της 
Δ.Ε.Υ.Α.Ο. που εγκρίθηκε με την 45537/25.8.83 από¬ 
φαση του ΥΠ-ΕΣ και τροποποιήθηκε με τις 43646/ 
31.7.84 και 28335/28.4.86 αποφάσεις του Ιδιου Υπουρ¬ 
γού. 

6. Την 47/95 απόφαση του Δ.Σ. της Δ.Ε.Υ.Α.Ο. καθώς 
και τις 170/95 και 208/95 αποφάσεις του Δημοτικού Συμ¬ 
βουλίου με τις οποίες εγκρίνεται η τροποποίηση του 
Ο.Ε.Υ. της Δ.Ε.Υ.Α.Ο. 

7. Το γεγονός ότι από την πράξη αυτή προκαλείται δα¬ 
πάνη σε βάρος του προϋπολογισμού της ΔΕΥΑΟ, το ύψος 
της οποίας δεν μπορεί να προσδιοριστεί, αποφασίζουμε: 

Εγκρίνουμε την 47/95 απόφαση του Διοικητικού Συμ¬ 
βουλίου της ΔΕΥΑΟ με την οποία τροποποιεί τον ισχύοντα 
οργανισμό Εσωτερικής υπηρεσίας της επιχείρησης ως 
εξής: 

Α. Τροποποιεί το άρθρο 7 ως εξής: 

θέσεις προσωπικού κατά κλάδους, κατηγορίες και ειδι¬ 
κότητες. 

α. Στον κλάδο Τεχνικών και στην κατηγορία Διπλομα- 
τούχων Μηχανικών προστίθεται η παρακάτω θέση: 

Αρχιτέκτοντας Μηχ/κός Π.Ε. - 1 θέση. 

β. Στον κλάδο Διοικητικοοικονομικών και στην κατηγο¬ 
ρία Λοιπών Διοικητικοοικονομικών προστίθονται οι παρα¬ 
κάτω θέσεις: 

1. Λογιστής ΤΕ - 1 θέση ειδικότητας τμήματος Λογι¬ 
στών. 

Β. Αντικαθιστά το άρθρο 9 ως εξής: 

1 .α. Το Τακτικό προσωπικό της Επιχείρησης κατατάσ¬ 
σεται, αμοίβεται και εξελίσεται μισθολογικά σύμφωνα με 
τις διατάξεις του Ν. 1505/84, όπως κάθε φορά ισχύουν με 
ανάλογη εφαρμογή στα δεδομένα της ΔΕΥΑΟ, από κλαδι¬ 
κές συμβάσεις Ιδ. τομέα ή από Ε.Σ.Σ.Ε. της ΠΟΕ-ΔΕΥΑ ή 
από την Ειδική Σύμβαση Εργασίας που θα υπογράφεται 
μεταξύ της Διοίκησης της Επιχείρησης και του Σωματείου 
Εργαζομένων της ΔΕΥΑΟ ύστερα από επιλογή των Εργα¬ 
ζομένων και απόφαση του Δ.Σ. Η αλλαγή επιλογής είναι 
δυνατή μετά την παρέλευση δύο (2) ετών. 

β. Οι αποδοχές του προσωπικού που εντάχθηκε από τον 
Δήμο Ορεστιάδας ακολουθεί τις Ε.Σ.Σ.Ε. που υπογράφο¬ 
νται από την Ομοσπονδία των ΟΤΑ, ή σύμφωνα με την πα¬ 
ράγραφο 1 .α. του παρόντος άρθρου. 

γ. Στο Τακτικό Προσωπικό της Επιχείρησης καταβάλλο¬ 
νται τα δώρα Χριστουγέννων, Πάσχα και το επίδομα 
αδείας που υπολογίζονται στο σύνολο των μηνιαίων τακτι¬ 
κών αποδοχών κάθε εργαζόμενου. 

δ. Στο Τακτικό Προσωπικό χορηγείται επίδομα σπουδών 
20% που κατέχουν πτυχίο πανεπιστημιακής εκπαίδευ- 
σης. 

ε. Χορηγείται επίδομα προϋπολογισμού και ισολογισμού 
ίσο με το μισό (1 /2) των τακτικών μηνιαίων αποδοχών στον 
Λογιστή και ίσο με ένα (1) μισθό στον Προϊστάμενο ή Δ/ 
ντή που απασχολείται με την σύνταξη και των δύο. Τα επι¬ 
δόματα αυτά χορηγούνται μία φορά το χρόνο και το μεν 
επίδομα προϋπολογισμού με την μισθοδοσία Δεκεμβρίου 
το δε επίδομα Ισολογισμού με την μισθοδοσία Απριλίου 
κάθε χρόνου. 

Η ημερήσια εκτός έδρας αποζημίωση και οδοιπορικά για 
εκτέλεση υπηρεσίας θα ρυθμίζονται κάθε φορά με από¬ 
φαση του Δ.Σ. 

3. Το Δ.Σ. της ΔΕΥΑΟ μπορεί με απόφαση του να δίνει 


επίδομα ως ποσοστού του βασικού μισθού των μισθωτών 
της Επιχείρησης ως ακολούθως: 

α. Στο επιστημονικό προσωπικό μέχρι 40%. 

β. Του λοιπού προσωπικού μέχρι 30%. 

γ. Να χορηγεί, στο εργατοτεχνικό προσωπικό (Υδραυλι¬ 
κοί, εργάτες, οδηγοί, Σημειωτές) ανθυγιεινό επίδομα μέ¬ 
χρι 25%. 

4. Χορηγούνται μετά την ανάθεση καθηκόντων και τον 
καθορισμό αρμοδιοτήτων τα εξής επιδόματα: 

α. Στον Δ/ντή Υπηρεσιών επίδομα θέση σε ποσοστό 
30% επί του βασικού μισθού. 

β. Στους προϊσταμένους Υπηρεσιών επίδομα θέσης σε 
ποσοστό 25% επί του βασικού μισθού. 

γ. Στους υπεύθυνους γραφείων και συνεργείων επίδομα 
θέσης σε ποσοστό 15% επί του βασικού μισθού. 

5. Χορηγείται ειδικό επίδομα εξόδων παράστασης 10% 
επί του βασικού μισθού στον Δ/ντή. 

6. Χορηγείται ειδικό επίδομα 10% επί του βασικού μι¬ 
σθού στον γραμματέα του Δ.Σ. της ΔΕΥΑΟ. 

7. Το Δ.Σ. μπορεί με απόφασή του να χορηγεί σε όλο το 
προσωπικό δραχμικό επίδομα ανάλογα με την θέση και 
την ειδικότητα κάθε εργαζόμενου εκτιμώντας την προ¬ 
σφορά του προσωπικού της. Το ποσό αυτό θα καθορίζεται 
κάθε φορά με απόφαση του Δ.Σ. 

Τα μέχρι σήμερα χορηγούμενα δυνητικά επιδόματα με 
προηγούμενες αποφάσεις του Δ.Σ. παραμένουν ως έχουν. 

8. Τα επιδόματα που θα προβλέπονται από την σύμβαση 
εργασίας ή άλλες ισχύουσες συμβάσεις είναι ανεξάρτητα 
από τα επιδόματα του παρόντος άρθρου. 

Γ. Αντικαθιστά στο άρθρο 29 ως εξής: 

1, Από την Επιχείρηση μπορεί να προσλαμβάνεται έκτα¬ 
κτο προσωπικό με σύμβαση ορισμένου χρόνου για την πα¬ 
ροχή υπηρεσιών ή για την αντιμετώπιση εκτάκτων ανα¬ 
γκών. 

2. α. Η πρόσληψη εκτάκτου προσωπικού, ο χρόνος απα¬ 
σχόλησής του και η απαραίτητη ειδικότητα γίνεται με από¬ 
φαση του προέδρου του Διοικητικού Συμβουλίου. Στην 
απόφαση πρέπει να αιτιολογείται η ανάγκη που επιβάλλει 
την πρόσληψη εκτάκτου προσωπικού. 

β. Οι αποδοχές του εκτάκτου προσωπικού ρυθμίζονται 
από τις ισχύουσες κλαδικές συμβάσεις του Ιδιωτικού Το¬ 
μέα. 

γ, Η σύμβαση εργασίας του εκτάκτου προσωπικού λογί¬ 
ζεται ότι καταρτίσθηκε από την ανάληψη υπηρεσίας και 
λύεται αυτοδίκαια όταν λήξει ο χρόνος διαρκείας της χω¬ 
ρίς καταβολή αποζημίωσης. 

Η ανωτέρω απόφαση να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 23 Ιανουάριου 1996 

Ο Περιφερειακός Διευθυντής 
ΑΠΟΣΤΟΛΟΣ ΚΑΡΥΔΑΣ 

Αριβ-101 (5) 

Σύσταση Κοινοτικής Επιχείρησης στην κοιν. Καστανεών 

Ν. Έβρου με την επωνυμία «Κοινοτική Επιχείρηση Ανά¬ 
πτυξης Καστανεών» (Κ.Ε.Π.Α.Κ.). 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΕΒΡΟΥ ' 
Έχοντας υπόψη: 

1. Τις διατάξεις της παρ. 3 του άρθρου 277 του Δ.Κ.Κ. 
(Π.Δ. 410/95). 

2. Τις διατάξεις του Π.Δ. 250/89. 

3. Την 85/1995 απόφαση του Κ.Σ. της Κοινότητας Κα¬ 
στανεών και την οικονομοτεχνική μελέτη της υπό σύ¬ 
σταση επιχείρησης. 

4. Την Δ.Υ./8.1.1996 αξιολόγηση της οικονομοτεχνικής 
μελέτης της Δ/νσης Σχεδιασμού και προγραμματισμού 
του Νομαρχιακού διαμερίσματος Έβρου, αποφασίζουμε: 

1. Συνιστάται στην Κοινότητα Καστανεών Νομού Έβρου 
Επιχείρηση με την επωνυμία «Κοινοτική Επιχείρηση Ανά¬ 
πτυξης Καστανεών» (Κ.Ε.Π.Α.Κ.) ως ίδιο Νομικό Πρό¬ 
σωπο Ιδιωτικού Δικαίου το οποίο διέπεται από τις διατά¬ 
ξεις των άρθρων 277 έως 284, 287, 291 και 304 του Π.Δ. 
410/95 (Δ.Κ.Κ.). 

2. Σκοπός της Επιχείρησης είναι: 

Η Συμβολή στη γενικότερη αναπτυξιακή διαδικασία της 
περιοχής της Κοινότητας και της ευρύτερης περιοχής. Η 
παροχή κοινωνικών, πολιτιστικών και άλλων υπηρεσιών σε 
Δημότες ή κατοίκους και επισκέπτες της Κοινότητας Κα¬ 
στανεών. Η πραγματοποίηση εσόδων από τους τομείς του 
αγροτουρισμού, της υφαντουργίας, των εκδηλώσεων, των 
τεχνικών μελετών που θα επενδύονται στην περιοχή για 
την αναβάθμισή της και βελτίωση της ποιότητας ζωής. Η 
εκμετάλλευση της Κοινοτικής έκτασης από ιδιόχρηση. 

3. Η επιχείρηση διοικείται από επταμελές (7) Διοικητικό 
Συμβούλιο του οποίου τα μέλη ορίζονται μαζί με αναπλη¬ 
ρωτές από το Κοινοτικό Συμβούλιο. Απ’ τα μέλη του Διοι¬ 
κητικού Συμβουλίου τρεις (3) είναι αιρετοί εκπρόσωποι 
του Κοινοτικού Συμβουλίου Καστανεών, ένας (1) είναι εκ¬ 
πρόσωπος των εργαζομένων της Επιχείρησης αν αυτή 
απασχολεί περισσότερα από είκοσι (20) άτομα (αν όχι 
αντικαθίσταται από αιρετό εκπρόσωπο του Κοινοτικού 
Συμβουλίου), ένα (1) μέλος είναι εκπρόσωπος του Μορ¬ 
φωτικού Συλλόγου Αγροτικής Νεολαίας Καστανεών 
(Μ.Σ.Α.Ν.Κ.) και δύο (2) μέλη είναι δημότες ή κάτοικοι της 
Κοινότητας Καστανεών που έχουν πείρα ή σχετικές γνώ¬ 
σεις με τα αντικείμενα λειτουργίας της Κοινοτικής Επιχεί¬ 
ρησης. 

4. Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5. Έδρα της Επιχείρησης είναι η Κοινότητα Καστανεών 
του Νομού Έβρου. 

6. Η Κοινότητα διαθέτει στην επιχείρηση χρηματικό 
ποσό πεντακοσίων χιλιάδων δρχ. (500.000) ως αρχικά κε¬ 
φάλαιό της, που έχει εγγραφή στον Κ.Α. 05.151.9γ του 
προϋπολογισμού της Κοινότητας. 

7. Πόροι της Επιχείρησης είναι: 

Τα έσοδα από την παροχή κοινωνικών και πολιτιστικών 
υπηρεσιών και γενικά από την άσκηση της δραστηριότη- 
τάς της, οι πρόσοδοι από την περιουσία της, καθώς και την 
διαχείρηση της Κοινοτικής έκτασης, δάνεια, κληρονομι¬ 
κές εισφορές, δωρεές και λοιπές επιχορηγήσεις. 

8. Η Επιχείρηση διαλύεται: 


α) Με απόφαση του Κοινοτικού Συμβουλίου, με την 
απόλυση πλειοψηφία των μελών του και απόφαση του 
Περ/κού Δ/ντού Νομού Έβρου. 

β) Όταν λήξει χωρίς να παραταθεί η διάρκεια της επιχεί¬ 
ρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττσνται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στην Κοινότητα Καστανεών. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της Επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ. 410/95 και την με αριθμό 25027/9;4.84 
απόφαση του Υπουργού Εσωτερικών, που δημοσιεύθηκε 
στο Φ.Ε.Κ. 244/19.4.84 τ.Β\ 

10. Από την απόφαση αυτή προκαλείται δαπάνη σε βά¬ 
ρος του προϋπολογισμού της Κοινότητας Καστανεών 
ύψους 500.000 δρχ. 

Η ανωτέρω δαπάνη γράφτηκε στον Κ.Α. 05.151.9γ του 
προϋπολογισμού της Κοινότητας Καστανεών. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αλεξανδρούπολη, 19 Ιανουάριου 1996 

Ο Περιφερειακός Διευθυντής 
ΑΠΟΣΤΟΛΟΣ ΚΑΡΥΔΑΣ 

-♦- 

Αριθ. ΔΥ/Γ/24/4753/23171996 (6) 

Μεταβίβαση άδειας ίδρυσης και λειτουργίας της Γ ενικής 
Κλινικής «ΕΥΑΓΓΕΛΙΣΜΟΣ» Μιχαήλ Αγγελής στο Νο¬ 
μικό Πρόσωπο Μιχαήλ Αγγελής Α.Ε. Ανώνυμη Τουρι¬ 
στική - Ταξιδιωτική Ξενοδοχειακή και Ιατρική Εταιρεία 
στην οδό Αλεξ. Παπαναστασίου 17. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την αριθ./24/4753/23.1.96 απόφαση του Νο¬ 
μάρχη Θεσσαλονίκης που εκδόθηκε σύμφωνα με τις δια¬ 
τάξεις των Β.Δ. 451/62, 521/63 και 196/87 του άρθρου 
24 του Ν. 1397/87 (περί ΕΣΥ) του Π.Δ. 247/91 άρθρο 22 
εγκρίθηκε η μεταβίβαση άδειας ίδρυσης και λειτουργίας 
της Γ ενικής Κλινικής «ΕΥΑΓΓΕΛΙΣΜΟΣ» Μιχαήλ Αγγελής 
στο Νομικό Πρόσωπο Μιχαήλ Αγγελής Α.Ε. Ανώνυμη Του¬ 
ριστική - Ταξιδιωτική Ξενοδοχειακή και Ιατρική Εταιρεία 
χωρίς καμία απολύτως μεταβολή στην κλινική (επέκταση, 
μετατροπή, αύξηση ή ανακατανομή κλινών), 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 23 Ιανουάριου 1996 

Ο Νομάρχης 
Κ. ΠΑΠΑΔΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


855 


Αριθ. 13166 (7) 

Τροποποίηση της συστατικής πράξης του Νομικού Προ¬ 
σώπου «7η Σχολική Επιτροπή συστεγαζομένων σχολι¬ 
κών μονάδων 7ου Γυμνασίου - 20ου Δημοτικού Σχο¬ 
λείου Δήμου Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 187 του ΔΚΚ (Π.Δ. 323/89). 
β) Του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) Του άρθρου 11 του Ν. 2130/1994. 
δ) Του άρθρου 4 του Ν. 2240/1994. 
ε) Του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081 /1992. 

2. Την αριθ. ΕΣ/9789/12.7.1989 απόφασή μας (ΦΕΚ 
579/τ.Β'/1989) με την οποία συστήθηκε στο Δήμο Σερ¬ 
ρών ίδιο νομικό πρόσωπο με την επωνυμία «Σχολική Επι¬ 
τροπή των συστεγαζομένων σχολικών μονάδων 7ου Γ υ¬ 
μνασίου - 20ου Δημ. Σχολείου», όπως τροποποιήθηκε με¬ 
ταγενέστερα με την αριθ. ΕΣ/18790/11.8.1993 (ΦΕΚ 
670/Τ.Β72.9.1993) όμοια. 

3. Την αριθ. 1192/1995 απόφαση του Δημ. Συμβουλίου 
Σερρών, αποφασίζουμε: 

Αντικαθιστούμε στην αριθ. ΕΣ/9789/12.7.1989 από¬ 
φασή μας όπως τροποποιήθηκε μεταγενέστερα με την 
αριθ. ΕΣ/18790/11.8.1993 όμοια της παραγρ. 1 και 3 ως 
εξής: 

1. Συστήνουμε στο Δήμο Σερρών Νομού Σερρών ίδιο 
Νομικό Πρόσωπο Δημοσίου Δικαίου με την επωνυμία «7η 
Σχολική Επιτροπή 20ου Δημοτικού Σχολείου». 

2. Το νομικό πρόσωπο διοικείται από διοικητικό συμ¬ 
βούλιο που αποτελείται από πέντε (5) μέλη τα οποία μαζί 
με τους αναπληρωτές τους ορίζονται από το Δημοτικό 
Συμβούλιο. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος του Διοικητικού Συμβουλίου αιρετό ή μη 
που ορίζεται από τον Δήμαρχο. 

Τα άλλα μέλη του Διοικητικού Συμβουλίου είναι: 
α) Ένας δημοτικός σύμβουλος, 
β) Ο Διευθυντής του 20ου Δημ. Σχολείου, 
γ) Ο εκπρόσωπος του Συλλόγου γονέων και κηδεμόνων 
του 20ου Δημ. Σχολείου, εφόσον υπάρχει τέτοιος σύλλο¬ 
γος και σε διαφορετική περίπτωση δημότης ή κάτοικος 
που έχει ανάλογη επαγγελματική ή κοινωνική δράση ή ει¬ 
δικές γνώσεις. 

δ) Ένας δημότης ή κάτοικος που έχει ανάλογη επαγγελ¬ 
ματική ή κοινωνική δράση ή ειδικές γνώσεις. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο και λήγει πάντοτε με την 
εγκατάσταση του νέου Διοικητικού Συμβουλίου. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ύψους 
2.000.000 δρχ. περίπου για το τρέχον οικονομικό έτος και 
2.300.000 δρχ. περίπου για το καθένα από τα επόμενα οι¬ 
κονομικά έτη. 

Για την ανωτέρω δαπάνη έχει έγγραφέ ί πίστωση στον 
προϋπολογισμό του Δήμου ύψους 150.000.000 με Κ.Α. 
211.9β και την ένδειξη «Επιχορήγηση σχολικών Επιτρο¬ 
πών για λειτουργικές δαπάνες». 


Κατά τα λοιπά ισχύει η αριθ. ΕΣ/9879/12.7.1989 από¬ 
φασή μας όπως τροποποιήθηκε με την αριθ. ΕΣ/18790/ 
11.8.1993 όμοια. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σέρρες, 24 Νοεμβρίου 1995 

Ο Περιφερειακός Διευθυντής 
ΒΑΣ. ΛΙΟΓΚΑΣ 

-♦- 

Αριθ. 708 (8) 

Ψήφιση του Οργανισμού Εσωτερικής Υπηρεσίας του 

Πνευματικού και Πολιτιστικού Κέντροιί του Δήμου Σι- 

δηροκάστρου Ν. Σερρών. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΣΕΡΡΩΝ 

Έχοντας υπόψη: 

1. Την αναφορά του Δήμου Σιδηροκάστρου αριθ. 4792/ 
1.10.1995 με την οποία υποβλήθηκε η απόφαση του Διοι¬ 
κητικού Συμβουλίου αριθ. 12/1995 του Πνευματικού και 
Πολιτιστικού Κέντρου Δήμου Σιδηροκάστρου που αναφέ- 
ρεται στην ψήφιση του Ο.Ε.Υ. του Νομικού αυτού προσώ¬ 
που. 

2. Τις διατάξεις του άρθρου 12 του Ν. 1188/81 «περί 
κυρώσεως του Κώδικος» όπως ανατικαταστάθηκε με τις 
διατάξεις του άρθρου 26 παρ. 1 του Ν. 1832/1989, και τις 
διατάξεις της παρ,5 του άρθρου 8 του Ν. 2307/1995. 

3. Τις διατάξεις των άρθρων 34 του Ν. 2190/1994 (ΦΕΚ 
28/Α73.3.1994 «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης του Π. 
Δ/τος 37α/1987 και τις διατάξεις του Π, Δ/τος 22/1990. 

4. Την γνωμοδότηση του Υπηρεσιακού Συμβουλίου του 
άρθρου 5 του Ν. 1188/1981 και άρθρ. 8 του Ν. 2307/ 
1995 αριθ. 6/6/20.12.1995, τα υπόλοιπα στοιχεία του 
φακέλου και την οικονομική κατάσταση του Πνευματικού 
και Πολιτιστικού Κέντρου του Δήμου Σιδηροκάτρου. 

5. Τις αριθ. 53660/59/6.8.1986 και 75643/16.1.1987 
διαταγές του ΥΠΕΣ. 

6. Την αριθ. 550/εγκ. 1 /7.10.1992 Εγκύκλιο της Γραμ- 
ματείας του Υπουργικού Συμβουλίου «έλεγχος δαπανών 
που προκαλούν οι κανονιστικές διοικητικές πράξεις». 

7. Το γεγονός ότι με τις διατάξεις της απόφασης αυτής 
δεν προκαλείται επιπλέον δαπάνη για το έτος 1996 στον 
προϋπολογισμό του οικείου νομικού προσώπου. 

8. Την αριθ. 572/15.2.1995 απόφαση του Περκρ. Δ/ντή 
Σερρών «παροχή εξουσίας υπογραφής με εντολή Περιφ. 
Δ/ντή στους Προϊσταμένους της Δ/νσης Εσωτερικών και 
των τμημάτων αυτής, αποφασίζουμε: 

Διαπιστώνουμε την σύμφωνα με τις οικείες διατάξεις, 
κατάρτιση του Οργανισμού Εσωτερικής Υπηρεσίας του 
Πνευματικού και Πολιτιστικού Κέντρου του Δήμου Σιδηρο- 
κάστρου ο οποίος ψηφίσθηκε με την απόφαση του Διοικη¬ 
τικού Συμβουλίου αριθ. 12/1995 ώστε αυτός να περιλαμ¬ 
βάνει την κατωτέρω υπηρεσιακή διάρθρωση. 

«Γραμματεία» με τις εξής θέσεις υπαλλήλων. 

ΤΑΚΤΙΚΟ ΠΡΟΣΩΠΙΚΟ 

Κατηγορία ΤΕ 

α) Μία (1) θέση του κλάδου ΤΕ1 βιβλιοθηκονόμωΥ με 
βαθμό Δ-Α'. 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΑΟΡΙΣΤΟΥ 
ΧΡΟΝΟΥ 

α) Μία (1) θέση βιβλιοθηκο νόμου. 

Καθόσον χρόνο θα υπηρετεί υπάλληλος ιδιωτικού δι¬ 
καίου αορίστου χρόνου, δεν θα καλυφθεί η θέση του μονί¬ 
μου υπαλλήλου του κλάδου ΤΕ1 Βιβλιοθηκονόμου. 

Η θέση της βιβλιοθηκονόμου με σχέση εργασίας ιδιωτι¬ 
κού δικαίου αορίστου χρόνου σε περίπτωση κενώσώς της 
για οποιονδήποτε λόγο θα καταργηθεί αυτοδίκαια. 

Μοναδικός προϊστάμενος της υπηρεσίας είναι ο Πρόε¬ 
δρος του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 19 Ιανουάριου 1996 

Με εντολή Περιφ/κού Δ/ντή 
Η Διευθύντρια 
ΝΙΚΗ ΑΝΤΩΝΙΑΔΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 7001/2/797-ριζ/1995 που δημοσιεϋθηκε στο 
ΦΕΚ 1097/29.12.1995 (τ.Β') γίνονται οι παρακάτω διορ¬ 
θώσεις σφαλμάτων: 

1. Στο άρθρο 1, παράγραφο 3, στο 12ο στίχο από το 
εσφαλμένο «....αγροτική οδός)....» στο ορθό «....αγροτική 
οδός(...... 

2. Στο άρθρο 1, παράγραφο 4, στο 15ο στίχο από το 

εσφαλμένο «...οδό αριστερά (συμπεριλαμβανομένων.» 

στο ορθό «...οδό νέα Περιφερειακή οδός αριστερά...... 

3. Στο άρθρο 1, παράγραφο 4, στο 21 ο στίχο από το 

εσφαλμένο «...Ε.Θ.Υ.Λ.)...* στο ορθά«.Ε.Θ.Υ.Λ.).». 

4. Στο άρθρο 5, παράγραφο 5, στον 11ο στίχο από το 

εσφαλμένο «....Ακριτών ουμπεριλαμβάνεται...» στο ορθό 
««.Ακριτών (ουμπεριλαμβάνεται.». 

(Από την Ελληνική Αστυνομία) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





